  Анжелика Тихонова корреспондент Удмуртиын 21-тӥ инвожолы коронавирусэн эшшо 19 черламъёсты шараязы. Со сярысь «ВКонтакте» мерлыко вотэсысь бамаз элькунлэн тӧроез Александр Бречалов ивортӥз. Диагноззы Ижкарын укмыс улӥсьёслэн зэмаз, быдэн кык учырен Можгаын но Можга ёросын, быдэн одӥг учырен Сарапулын, Сарапул, Кез, Камбарка, Дэри, Балезино ёросъёсын пусйизы Александр Бречалов, Удмуртилэн тӧроез Висёнэз эшшо ньыль адями вормиз 2020-тӥ арын тулыспалысен элькунысьтымы укмыс лабораториосын коронавируслы 111 сюрс 737 эскеронъёс ортчытӥзы, со пӧлысь 2 сюрс 604-зэ – берло уй-нунал ӵоже. Элькунамы та нуналлы лабораториосын коронавирусэн черлан 1 сюрс 254 учыръёс зэматэмын. Со пӧлысь 24-ез улонысь кошкизы, 804-ез – йӧназы.  Тегъёс: Тазалык Ижкар висён Удмуртия коронавирус АлександрБречалов  